Aproape 10.000 de cazuri de îmbolnăviri, raportate în Franța. Medic: Miza este să putem trata fiecare pacient.
Franța a înregistrat ieri aproape 10.000 de noi îmbolnăviri de COVID-19. Principalele focare sunt acum la Marsilia și în regiunea din jur, zone cu multe plaje. Medicii francezi insistă că sunt mai bine pregătiți acum decât erau în primăvară.
Franța a atins ieri un nou vârf al pandemiei de COVID-19. Conform datelor anunțate de autoritățile franceze, au fost înregistrate aproape 10.000 de cazuri noi.În primăvară, în timpul primului val al virusului, apogeul a fost de 7.578 de infectări într-o zi. Cele mai mari probleme sunt la Marsilia și în regiunea din jur. Adică fix în zonele cu plaje. Aici, numărul de pacienți la terapie intensivă s-a dublat în ultima lună."Pacienții de acum sunt similari cu cei din primul val. Unii sunt bătrâni, dar nu toți. Sunt și adulți care au între 50 și 60 de ani, cu factori de risc precum hipertensiune, diabet, obezitate", a spus medicul Pierre-Yves.Deși seamănă, situația de acum este diferită cu cea din primăvară, au spus doctorii din prima linie. Creșterea numărului de cazuri a venit după creșterea numărului de teste. La terapie intensivă sunt 615 oameni în toată Franța, nu peste 7.000 ca la apogeul crizei."În martie, aprilie și mai, am putut absorbi valul epidemic deoarece am abandonat alte activități din spital. Miza din prezent este să putem continua tratarea fiecărui pacient.", mai spune Pierre-Yves.